
Tirpalo elektrolizė

Kai kurių filtrais prekiaujančių įmonių vadybininkai atlieka cheminį eksperimentą. Į jūsų vandentiekio vandenį įmerkiami elektrodai ir paleidžiama stipri elektros srovė. Tirpalas pakeičia spalvą, jame susidaro nuosėdos. Vadybininkai šią reakcija paaiškina tuo, kad vanduo užterštas sunkiaisiais metalais. Dažnai pateikiama lentelė, kuri paaiškina ką kiekviena spalva reiškia:
	Spalva
	Ko buvimą vandenyje ši spalva parodo

	Žalia
	Arseno, gyvsidabrio, švino, vario

	Raudona
	Geležies, rūdžių ir bakterijų

	Juoda
	Sunkiųjų metalų (švino, varo, chromo, mangano, kadmio)

	Mėlyna
	Bakterijų, virusų, kancerogenų, organinio fosforo (trąšos, plovikliai, pesticidai)


Kitam tyrimui pateikiamas filtruotas vanduo. Filtravimui naudojamas atvirkštinio osmoso filtras, kuris vandenį padaro praktiškai distiliuotu. Toks vanduo leidžiant elektros srovę nesudaro nuosėdų. 
Ar iš tiesų krano vanduo toks užterštas? Ar šis eksperimentas tikslus? Siekiant tai išsiaiškinti atliksime tirpalo elektrolizės praktinį darbą. Tirpalo elektrolizė – elektros srovės tekėjimas tirpalu. Elektrolizės metu vyksta cheminės reakcijos. Kokios cheminės reakcijos vyks per tirpalą leidžiant elektros srovę priklausys nuo tirpalo sudėties ir nuo to iš ko padaryti elektrodai. Kad reakcija vyktų, elektrodai turi būti laidūs elektros srovei, o tirpale turi būti laisvų jonų. Prie teigiamo baterijos poliaus prijungtas elektrodas vadinamas anodu, prie neigiamo – katodu.
Reakcijos prie katodo
Katodas – neigiamas elektrodas. Elektrolizės metu jis paduos elektronus iš šaltinio. Kadangi metalai prisijungti elektronų negali, kokia reakcija vyksta nepriklausys nuo to iš ko padarytas elektrodas. Kokia reakcija vyks nulems tirpalo sudėtis. Jeigu tirpalas – rūgštis, prie katodo skirsis vandenilio dujos. 
1) Prie abiejų baterijos polių prijunkite grafito strypelius. Elektrolizuokite 2 mol/l H2SO4 tirpalą. Nurodykite ką stebite prie katodo. Užrašykite prie katodo vykstančios reakcijos lygtį.
	Kas stebima:

Reakcijos lygtis:


Jeigu tirpale bus mažai aktyvaus metalo jonų (esančių dešiniau H2 metalų įtampos eilėje) prie katodo vyks metalo jonų redukcija iki metalo. Susidaręs metalas padengs elektrodą. 
2) Prie teigiamo baterijos poliaus prijunkite grafito strypelį, prie neigiamo vinį. Elektrolizuokite 1 % CuSO4 tirpalą. Nurodykite ką stebite prie katodo. Užrašykite prie katodo vykstančios reakcijos lygtį.
	Kas stebima:

Reakcijos lygtis:


Po reakcijos apžiūrėkite vinį.
Jeigu tirpale yra vidutinio aktyvumo metalo, jis sės ant katodo. Vykdant elektrolizę gali skilti ir vandens molekulė. Šią reakcija pastebėti sunku, reikia įdėmiai stebėti elektrodo paviršių. 
3) Prie teigiamo baterijos poliaus prijunkite grafito strypelį, prie neigiamo vinį. Elektrolizuokite 0,7 % Zn(NO3)2 tirpalą. Nurodykite ką stebite prie katodo. Užrašykite prie katodo vykstančių reakcijų lygtis.
	Kas stebima:

Reakcijos lygtys: 1)

2) Apibraukite teisingą 2H2O (s) + 2e –  →  H2 (d) + 2OH– (aq);              2H2O (s) → O2 (d) + 4H+ (aq) + 4e–



Jeigu tirpale yra aktyvaus metalo jonų (Al ir kairiau metalų įtampos eilėje) prie katodo skils vandens molekulė. 
4) Prie teigiamo baterijos poliaus prijunkite grafito strypelį, prie neigiamo vinį. Elektrolizuokite 4 % NaCl tirpalą, prieš tai į jį įlašinę fenolftaleino. Nurodykite ką stebite prie katodo. Užrašykite prie katodo vykstančios reakcijos lygtį.
	Kas stebima:

Reakcijos lygtis:



Reakcijos prie anodo

Teigiamas elektrodas – anodas. Dėl šio krūvio, elektronai yra traukiami. Juos gali duoti pats elektrodo metalas, virsdamas jonu ir tirpdamas. 
5) Prie abiejų baterijos polių prijunkite vinis. Elektrolizuokite 4 % NaCl tirpalą. Tirpalą vis pamaišykite. Nurodykite ką stebite prie anodo. Užrašykite prie anodo vykstančios reakcijos lygtį.
	Kas stebima:

Reakcijos lygtis:


Pats elektrodas tirpsta ne visada. Anodas, kuris netirpsta vykdant elektrolizę, vadinamas inertiniu elektrodu. Populiariausi inertiniai elektrodai – auksinis, platininis ir grafitinis. Kokia reakcija vyks naudojant inertinį anodą priklausys nuo jonų, esančių tirpale. Jei tirpale anijonas yra bedeguonis (pavyzdžiui, Cl–; Br–; S2–; I–ir t.t.), anijonas oksiduosis iki vieninės medžiagos.
6) Prie teigiamo baterijos poliaus prijunkite grafito strypelį, prie neigiamo vinį. Elektrolizuokite 0,5 % KI tirpalą. Tirpalą vis pamaišykite. Nurodykite ką stebite prie anodo. Užrašykite prie anodo vykstančios reakcijos lygtį.
	Kas stebima:

Reakcijos lygtis:


Jeigu anodas inertinis, o tirpale nėra bedeguonių anijonų, elektronus suteiks skildama vandens molekulė.
7) Prie teigiamo baterijos poliaus prijunkite grafito strypelį, prie neigiamo vinį. Elektrolizuokite 0,5 % Pb(NO3)2 tirpalą prieš tai į jį įlašinę metiloranžinio indikatoriaus. Užrašykite prie anodo vykstančios reakcijos lygtį.
	Kas stebima:

Reakcijos lygtis:




Apibendrinimas

Remdamiesi matytomis reakcijomis, paaiškinkite, kodėl filtrų pardavėjai gauna tokius rezultatus elektrolizuodami vandenį. 
	


Apjunkite reakcijos lygtis prie katodo ir anodo ir parašykite 1)-7) eksperimentų bendrąsias chemines lygtis. Galite naudotis žemiau pateikta schema.

